Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 91/14/2201	Dunajská Streda, 4.4.2014
EEČ : 2-16-117-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v presne nezistenom čase v období od začiatku XXXXX do dňa XXXXX XXXXX v XXXXX v byte na XXXXX so súpisným číslom XXXXX, okres Dunajská Streda bez použitia násilia odcudzil XXXXX ks XXXXXXXXXX z bieleho kovu, XXXXX ks XXXXX z bieleho kovu s ozdobou v tvare srdca s bielym kamienkom a XXXXX ks mobilný telefón zn. XXXXX nezisteným výrobným číslom patriace XXXXX, ďalej bez použitia násilia odcudzil XXXXX ks XXXXX zo žltého kovu s príveskom v tvare srdca zo žltého kovu, XXXXX ks XXXXX zo žltého kovu, XXXXX ks XXXXX v tvare hrubšieho kruhu zo žltého kovu a XXXXX ks XXXXX zo žltého kovu s bielym kamienkom patriace XXXXX, čím spôsobil škodu pre XXXXX, nar. XXXXX vo výške XXXXX,- Eur podľa odborného vyjadrenia a pre XXXXX, nar. XXXXX vo výške XXXXX Eur podľa odborného vyjadrenia,

pretože trestné stíhanie je neprípustné, ak je podmienené súhlasom poškodeného a nebol súhlas daný alebo bol vzatý späť.

Odôvodnenie:
Policajt Obvodného oddelenia Policajného Zboru v Šamoríne uznesením ČVS: ORP-143/SA-DS-2014 zo dňa 28.01.2014 podľa § 206 ods. 1 Tr. por. vzniesol obvinenie XXXXX za prečin krádeže podľa § 212 ods. 1 Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.

Podľa § 211 ods. 1 Tr. por. trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
  
Podľa § 130 ods. 1 Tr. por. /prvá veta/ právo odoprieť výpoveď ako svedok má príbuzný obvineného v priamom rade, jeho súrodenec, osvojiteľ, osvojenec, manžel a druh.

Podľa § 130 ods. 2 Tr. por. /prvá veta/ svedok je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi, alebo iným osobám v rodinnom alebo obdobnom pomere, ktorých ujmu by právom pociťoval ako vlastnú ujmu.

Podľa § 212 ods. 2 Tr. por. súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu.
 
V priebehu vyšetrovania bolo zo zabezpečených dôkazov, najmä výsluchu poškodených a listinných dôkazov preukázané protiprávne konanie obvineného, v dôsledku čoho mu bolo vznesené obvinenie za spáchanie vyššie uvedeného prečinu odôvodnene, pričom poškodené XXXXX a XXXXX pri pokračovaní svojich výpovedí dňa 10.02.2014 po opätovnom poučení v zmysle § 211 ods. 1 Tr. por.  uplatnili  svoje právo  a súhlas  s trestným stíhaním XXXXX, 

3

ktorý je vo vzťahu k pošk. XXXXX synom a vo vzťahu k pošk. XXXXX bratom, bol vzatý späť.

Podľa § 215 ods. 1 písm. d) Tr. por. s poukazom na ustanovenie § 9 ods.1 písm. f) Tr. por. trestné stíhanie je neprípustné proti tomu, ak je podmienené súhlasom poškodeného a nebol súhlas daný alebo bol vzatý späť.  
S poukazom na vyššie uvedené skutočnosti, keďže súhlas poškodených na trestné stíhanie obvineného bol vzatý späť, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do 3 
                  dní od jeho doručenia cestou označenej prokuratúry na Krajskú 
                  prokuratúru v Trnave. 
                  Sťažnosť  má odkladný účinok.  

JUDr. Viktor Kubala
prokurátor